
PARLAMENTUL ROMÂNIEI

CAMERA DEPUTAŢILOR

	Comisia juridică, de  disciplină  şi imunităţi

Nr. 31/649  

	Comisia pentru administraţie publică, amenajarea teritoriului şi echilibru ecologic
 Nr. 26/321 
Bucureşti, 15 septembrie 2011


BIROUL PERMANENT

AL

CAMEREI DEPUTAŢILOR

           
Vă înaintăm alăturat RAPORTUL COMUN asupra proiectului de Lege privind aprobarea Ordonanţei de urgenţă a Guvernului nr.41/2011 pentru modificarea Legii nr.678/2001 privind prevenirea şi combaterea traficului de persoane, trimis spre dezbatere în fond, Comisiei juridice, de disciplină şi imunităţi şi Comisiei pentru administraţie publică, amenajarea teritoriului şi echilibru ecologic cu adresa nr. PL x-  411  din 20 iunie 2011, înregistrat sub nr.31/649 din 21 iunie 2011, respectiv, sub nr.26/321 din 22 iunie 2011.  
            
În raport de obiectul şi conţinutul său, propunerea legislativă face parte din categoria legilor organice.
        PREŞEDINTE                                   PREŞEDINTE                                                                                                                                                                                                            

                     Daniel Buda                                       Sulfina Barbu

                                                                                                                     PL- x 411/2011
RAPORT  COMUN
asupra proiectului de Lege privind aprobarea Ordonanţei de urgenţă a Guvernului nr.41/2011 pentru modificarea Legii nr.678/2001 privind prevenirea şi combaterea traficului de persoane


În conformitate cu prevederile art. 95  din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi  şi Comisia pentru administraţie publică, amenajarea teritoriului şi echilibru ecologic au fost sesizate spre dezbatere, în fond, cu proiectul de Lege privind aprobarea Ordonanţei de urgenţă a Guvernului nr.41/2011 pentru modificarea Legii nr.678/2001 privind prevenirea şi combaterea traficului de persoane, trimis cu adresa nr. PL-x 411 din 20 iunie 2011 şi înregistrat cu nr.31/649 din 21 iunie 2011 şi, respectiv, sub nr.26/321 din 22 iunie 2011.

 Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, cu modificările şi completările ulterioare, Camera  Deputaţilor este Cameră decizională.
Senatul, în calitate de prima Cameră sesizată, a adoptat proiectul de lege pentru aprobarea ordonanţei de urgenţă în şedinţa din 14 iunie 2011.
Consiliul Legislativ a avizat favorabil iniţiativa legislativă, conform avizului nr. 433 din 13  aprilie 2011.
 Propunerea legislativă supusă dezbaterii are ca obiect de reglementare aprobarea Ordonanţei de urgenţă a Guvernului nr.41/2011 pentru modificarea Legii nr.678/2001 privind prevenirea şi combaterea traficului de persoane, prin care se reglementează operaţionalizarea Agenţiei Naţionale împotriva Traficului de Persoane prin stabilirea în concret a competenţelor în domeniul prevenirii traficului de persoane pe care această instituţie le preia de la Inspectoratul General al Poliţiei Române. Demersul nu vizează modificarea modului de realizare a activităţilor de prevenire şi combatere a traficului de persoane, ci doar partajarea competenţelor între cele două structuri specializate ale Ministerului Administraţiei şi Internelor.
În conformitate cu prevederile art. 61 şi 63 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat iniţiativa legislativă în şedinţa din  29 august 2011 şi membrii Comisiei pentru administraţie publică, amenajarea teritoriului şi echilibru ecologic au examinat iniţiativa legislativă mai sus menţionată în şedinţa din 14 septembrie 2011.

Din numărul total de 23 de membri ai Comisiei juridice, de disciplină şi imunităţi au participat la dezbateri 20 deputaţi. Din numărul total de 30 de membri ai Comisiei pentru administraţie publică, amenajarea teritoriului şi echilibru ecologic au participat la dezbateri 29 deputaţi.

La dezbateri a participat, în calitate de invitat, doamna Irina Alexe, şef Departament Relaţia cu Parlamentul  din Ministerul Administraţiei şi Internelor.

Membrii celor două comisii au hotărât, cu unanimitate de voturi, adoptarea proiectului de Lege privind aprobarea Ordonanţei de urgenţă a Guvernului nr.41/2011 pentru modificarea Legii nr.678/2001 privind prevenirea şi combaterea traficului de persoane, în forma adoptată de Senat.
În raport cu obiectul şi conţinutul reglementării, propunerea legislativă face parte din categoria legilor organice.

   PREŞEDINTE ,                                   PREŞEDINTE,

  Daniel BUDA                                       Sulfina BARBU 
SECRETAR,                                             SECRETAR,

          Gabriel ANDRONACHE                            Gheorghe CIOCAN
Consilier,                                                                                              Consultant,
     Paul Şerban                                                                                        Nicoleta Toma

